Karel van Mander

Karel van Mander (; ) — flamand rəssamı, dramaturqu, şairi, incəsənət tarixçisi və incəsənət nəzəriyyəçisidir. Həyatının sonrakı dövründə Holland Respublikasında məskunlaşmışdır. O, əsasən özünün "Rəssamlar kitabı" əsərində erkən dövr niderland rəssamlarının və Şimal İntibahı sənətkarlarının bioqrafı kimi yadda qalmışdır. Bir sənətkar və nəzəriyyəçi kimi o, Holland Respublikasında Şimal manyerizminin yayılmasında və inkişafında mühüm rol oynamışdır.Painting in the Dutch Golden Age - A Profile of the Seventeenth Century, National Gallery of Art, 2007, p. 119

 Həyatı 

Karel van Manderin həyatı haqqında məlumatların əksəriyyəti, o vəfat etdikdən sonra 1618-ci ildə Yakob Piters Vaxter tərəfindən nəşr edilmiş "Rəssamlar kitabı"nın ikinci nəşrinə daxil edilmiş qısa və anonim bir bioqrafik oçerkə əsaslanır. "t Geslacht, de geboort, plaets, tydt, leven, ende wercken van Karel van Mander, schilder, en poeet, mitsgaders zyn overlyden, ende begraeffenis" (Rəssam və şair Karel van Manderin nəsli, doğumu, yeri, vaxtı, həyatı və əsərləri, o cümlədən ölümü və dəfni) başlıqlı bu bioqrafik oçerkin müəllifinin kimliyi dəqiq məlum deyil.

Müəllifliyə namizəd kimi müxtəlif şəxslər, o cümlədən rəssamın qardaşı Adam van Mander və yazıçı Gerbrand Adrians Bredero təklif edilmişdir. Son dövrlərdə isə bioqrafiyanın müəllifinin rəssamın oğlu – Kiçik Karel van Mander olduğu irəli sürülür. Ehtimal edilir ki, o, atasının şəxsən yazdığı bioqrafik məlumatlara, eləcə də öz xatirələrinə və qeydlərinə istinad etmişdir. Bioqrafik oçerkdəki məlumatlar tamamilə etibarlı sayılmasa da, hələ də Van Manderin həyatı haqqında ən yaxşı məlumat mənbəyi hesab olunur.H. Duits, 'Het leven van Karel van Mander. Kunstenaarsleven of schrijversbiografie?' , De zeventiende eeuw 9 (1993), nr. 2, pp. 117–136

 İstinadlar 

 Xarici keçidlər 

 The Schilderboeck in the Digitale Bibliotheek der Nederlandse Letteren (DBNL, "Digital Library of Dutch Literature")

Kateqoriya:1548-ci ildə doğulanlar
Kateqoriya:11 sentyabrda vəfat edənlər
Kateqoriya:1606-cı ildə vəfat edənlər
Kateqoriya:Amsterdamda vəfat edənlər
Kateqoriya:Əlifba sırasına görə şəxslər
Kateqoriya:Əlifba sırasına görə rəssamlar
Kateqoriya:Flandriya rəssamları
Kateqoriya:XVI əsr rəssamları
Kateqoriya:XVII əsr rəssamları
Kateqoriya:Niderland rəssamları